钦定古今图书集成/明伦汇编/宫闱典/第086卷 > 临海长公主 下嫁王彬
## 钦定古今图书集成/明伦汇编/宫闱典/第086卷 > 临海长公主 下嫁王彬

按《南史王昙首传》：“彬字思文，好文章，习篆隶，与志齐
名。时人为之语曰：‘三真六草，为天下宝’。齐武起旧宫，
彬献赋，文辞典丽。尚齐高帝女临海长公主，拜驸马
都尉。仕齐，历太子中庶子，徙永嘉太守。卜室于积谷山，有终焉之志。梁天监中，历吏部尚书、秘书监，卒谥
惠。彬立身清白，推贤接士，有士君子风。”